**ANEKS 3**

**Kuadri Logjik i Projektit**

Kuadri logjik i projektit është një mënyrë sistematike dhe vizuale për të paraqitur dhe ndarë marrëdhëniet midis burimeve, aktiviteteve të planifikuara të projektit, dhe ndryshimet ose rezultatet e pritura.

Elementet e kuadrit logjik janë: aktivitetet, outputs, outcomes dhe impact.

* Aktivitetet janë proceset, mjetet, ngjarjet dhe veprimet që janë pjesë e qëllimshme e zbatimit të programit dhe realizohen nëpërmjet burimeve.
* Outputs (Rezultatet e pritshme) janë rezultate të menjëhershme të marra pas zbatimit të një aktiviteti.
* Outcomes (Objektivat Specifike) janë rezultatet afatmesme të cilat nuk respektohen menjëherë, por ndjehen pas njëfarë kohe.
* Impakt(ndikimi/qëllimi) është një rezultat afatgjatë dhe zakonisht arrihet në fund të ciklit jetësor të projektit ose mbas përfundimit e projektit.

**Ilustrim/Shembull konkret**

**Aktivitet**

Organizimi i 5 fushatave ndërgjegjësuese ne 5 shkolla te mesme për parandalimin e përdorimit të plastikës Organizimi i fushatave të pastrimit në Parkun Kombëtar me të gjithe aktorët dhe komunitetin x

**Outputs (Rezultatet e pritshme)**

3000 nxënës janë të informuar mbi pasojat e përdorimit të plastikës 36 Manual për shkrim projekti Një sipërfaqe prej 2000 hektarë është pastruar në Parkun Kombëtar x

**Outcomes (Objektivi specifik)**

Praktikat e bashkëpunimit të komunitetit me aktorët lokal ndikojnë në nivelin e pjesmarrjes së qytetarëve dhe ruajtjes së mjedisit

**Impakt (Qëllimi)**

Ruajtja dhe promovimi i Parqeve kombëtare sjell përmirësimin e turizmit dhe nivelin e të ardhurave.

NË QOFTË SE duam të kontribuojmë në qëllimin e projektit, ATËHERË na duhet të arrijmë objektivat specifike;

NË QOFTË SE duam të arrijmë objektivat specifikë, ATËHERË duhet të japim rezultatet e pritshme;

NË QOFTË SE duam të japim rezultatet, ATËHERË duhen implementuar aktivitetet e planifikuara;

dhe NË QOFTË SE duam të implementojmë aktivitetet e specifikuara, ATËHERË duhet të aplikojmë inputet/mjetet e identifikuara.

**Kuadri Logjik i Rezultateve**

**Emri i projektit:**

|  |  |  |  |  |
| --- | --- | --- | --- | --- |
|  | **Logjika e ndërhyrjes** | **Tregues objektivisht të verifikueshëm për arritjet** | **Burimet dhe mjetet e verifikimit** | **Supozimet** |
| ***Qëllimi i projektit***  **(Impact)** | Cili është objektivi më i përgjithshëm  për të cilin do të kontribuojë projekti?  *Qëllimi është synimi madhor kryesor që kërkoni të arrini përmes projektit, ndryshimi që kërkoni të sillni.* | Cilët janë  treguesit që  lidhen me  objektivin e  përgjithshëm? | Cilët janë burimet e informacionit për këta tregues? |  |
| ***Objektivat specifikë***  ***(Outcomes)*** | Cilët janë objektivat specifikë që do të arrijë projekti?  *Objektivat specifikë janë rezultatet konkrete që doni të arrini për të kontribuar në arritjen e Qëllimit.* | Cilët janë treguesit sasiorë dhe cilësorë që tregojnë nëse dhe në çfarë shtrirjeje është arritur objektivat specifike të projektit | Cilët janë burimet e informacionit që ekzistojnë ose që mund të gjenden? Cilat janë metodat që kërkohen për të paturkëtë informacion? | Cilët janë faktorët dhe kushtet jashtë kontrollit direkt të projektit, të cilët janë të domosdoshëm për arritjen e objektiv specifik? Çfarë rreziqesh duhen marrë parasysh? |
| ***Rezultatet e pritshme***  **(Outputs)** | Cilët janë outputet konkretë të përashikuar për arritjen e objektivit specifik? Cilat janë efektet dhe përfitimet e parashikuara për projektin? Çfarë përmirësimesh dhe ndryshimesh do të arrihen? | Cilët janë treguesit që masin nëse dhe në çfarë shtrirjeje Projekti ka arritur rezultatet dhe efektet e parashikuara? | Cilët janë burimet e informacionit për këta tregues? | Çfarë faktorësh të jashtëm dhe çfarë kushtesh duhen realizuar për të arritur outputet dhe rezultatet e pritur në kohën e parashikuar? |
| **Aktivitetet** | Cilat janë aktivitetet kryesore dhe në çfarë rradhe duhen kryer në mënyrë që të arrihen rezultatet e pritura? | Mjetet: Çfarë mjetesh nevojiten për të zbatuar këto aktivitete, p.sh. personeli, pajisjet, trajnime, studime, materiale, lehtësira operacionale, etj? | Cilët janë burimet e informacionit rreth progresit të projektit? | Çfarë kushtesh paraprake nevojiten përpara fillimit të projektit? Çfarë kushtesh jashtë kontrollit të drejtpërdrejtë të projektit duhet të plotësohen për realizimin e aktiviteteve të planifikuara? |